ᱠᱤᱨᱱᱟᱦᱟᱨ

ᱠᱤᱨᱱᱟᱦᱟᱨ ᱥᱟᱢᱟᱝ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱠᱷᱚᱸᱰ ᱨᱮ ᱢᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱵᱳᱞᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱱᱟᱱᱩᱨ ᱥᱟᱶᱛᱟ ᱥᱩᱥᱟᱹᱨ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾

ᱱᱟᱜᱟᱢ

ᱚᱛᱱᱚᱜ

ᱴᱷᱟᱹᱶᱠᱟᱹ
ᱠᱤᱨᱱᱟᱦᱟᱨ ᱨᱮᱱᱟᱜ ᱴᱷᱟᱹᱶᱠᱟᱹ ᱦᱩᱭᱩᱜ ᱠᱟᱱᱟ ᱾Falling Rain Genomics, Inc - Kirnahar ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒᱙ ᱢᱤᱴᱟᱨ (᱙᱕ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾

ᱠᱤᱨᱱᱟᱦᱟᱨ ᱫᱚ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝᱼᱠᱚᱧᱮ ᱥᱮᱫ ᱚᱡᱚᱭ ᱜᱟᱰᱟ ᱟᱨ ᱢᱳᱨ ᱜᱟᱰᱟ ᱨᱮᱱᱟᱜ ᱯᱩᱞᱤ ᱥᱟᱹᱢᱩᱱ ᱦᱟᱥᱟ ᱨᱮᱢᱮᱱᱟᱜᱼᱟ᱾
ᱱᱚᱰᱮ ᱫᱚ ᱢᱟᱨᱪ ᱠᱷᱚᱱ ᱢᱮ ᱪᱟᱸᱫᱚ ᱞᱚᱞᱚ ᱨᱚᱦᱚᱨ ᱥᱤᱛᱩᱝ ᱨᱤᱛᱩ ᱟᱨ ᱡᱩᱞᱟᱭ ᱠᱷᱚᱱ ᱥᱮᱯᱴᱮᱢᱵᱚᱨ ᱦᱟᱹᱵᱤᱫ ᱢᱚᱶᱥᱩᱢᱤ ᱦᱚᱭ ᱦᱤᱥᱤᱫ ᱠᱷᱟᱹᱛᱤᱨ ᱡᱟᱹᱯᱩᱫ ᱨᱤᱛᱩ ᱨᱮᱭ ᱫᱟᱜᱼᱡᱟᱹᱨᱤᱭᱟ᱾ ᱱᱚᱣᱟ ᱚᱠᱛᱚ ᱨᱮᱜᱮ ᱥᱮᱨᱢᱟ ᱨᱮᱱᱟᱜ ᱗᱔% ᱫᱟᱜᱼᱡᱟᱹᱨᱤ ᱦᱩᱭ ᱵᱟᱨᱟᱜᱼᱟ᱾Choudhuri, Tapan, Unnayaner alokey Birbhum, Paschim Banga , Birbhum Special Issue, February 2006, pp. 60-61,  Information & Cultural Department, Government of West Bengal.

ᱥᱟᱥᱚᱱᱤᱭᱟᱹ

ᱵᱤᱨᱵᱷᱩᱢ ᱡᱤᱞᱟᱹ ᱯᱚᱨᱤᱥᱚᱫ.  ᱨᱮ ᱢᱮᱱᱟᱜ ᱱᱟᱱᱩᱨ ᱵᱚᱱᱚᱛ, ᱱᱟᱱᱩᱨ ᱯᱚᱧᱪᱟᱭᱮᱛ ᱜᱟᱶᱛᱟ ᱨᱮᱱᱟᱜ ᱵᱟᱨᱭᱟ ᱯᱚᱧᱪᱟᱭᱮᱛ ᱦᱩᱭᱩᱜ ᱠᱟᱱᱟ ᱠᱤᱨᱱᱟᱦᱟᱨ ᱑ ᱟᱨ ᱠᱤᱨᱱᱟᱦᱟᱨ ᱒ ᱯᱚᱧᱪᱟᱭᱮᱛ᱾ ᱠᱤᱨᱱᱟᱦᱟᱨ ᱨᱮ ᱢᱤᱫ ᱯᱳᱞᱤᱥ ᱯᱷᱟᱹᱲᱤ ᱦᱚ ᱢᱮᱱᱟᱜᱼᱟ᱾

ᱦᱮᱡᱽᱥᱮᱱ
ᱠᱤᱨᱱᱟᱦᱟᱨ ᱨᱮᱞ ᱴᱨᱮᱥᱚᱱ ᱫᱚ ᱕᱒ ᱠᱤᱞᱳᱢᱤᱴᱟᱨ ᱡᱤᱞᱤᱝ ᱟᱦᱢᱮᱫᱯᱩᱨ ᱠᱟᱴᱳᱣᱟ ᱨᱮᱞ ᱰᱟᱦᱟᱨ ᱛᱟᱞᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱱᱟᱜ ᱮᱴᱟᱜ ᱥᱟᱦᱟᱨ ᱵᱳᱞᱯᱩᱨ, ᱥᱩᱨᱤ, ᱟᱦᱢᱚᱫᱯᱩᱨ, ᱨᱟᱢᱯᱩᱨᱦᱟᱴ ᱟᱨ ᱥᱩᱨ ᱠᱚᱨᱮᱱᱟᱜ ᱦᱚᱱᱚᱛ ᱢᱩᱨᱥᱤᱫᱟᱵᱟᱫᱽ ᱟᱨ ᱵᱚᱨᱫᱷᱚᱢᱟᱱ ᱥᱟᱞᱟᱜ ᱵᱟᱥ ᱦᱚᱨ ᱛᱮ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱚᱱᱟ ᱥᱟᱶ ᱥᱮᱛᱟᱜ ᱕ᱺ᱑᱐ ᱟᱨ ᱖ᱺ᱐᱐ ᱨᱮ ᱫᱤᱱᱚᱢ ᱦᱤᱞᱳᱜ ᱠᱤᱨᱱᱟᱦᱟᱨ ᱠᱷᱚᱱ ᱠᱚᱞᱠᱟᱛᱟ ᱛᱮ ᱵᱟᱨᱭᱟ ᱵᱟᱥ ᱥᱮᱱᱚᱜᱼᱟ᱾

ᱠᱟᱹᱣᱰᱤᱭᱟᱹᱨᱤ
ᱟᱹᱰᱤ ᱫᱤᱱ ᱠᱷᱚᱱ ᱜᱮ ᱱᱚᱣᱟ ᱟᱹᱛᱩ ᱨᱮ ᱦᱟᱯᱛᱟ ᱨᱮ ᱢᱤᱫ ᱵᱟᱡᱟᱨ ᱵᱟᱹᱭᱥᱟᱹᱜᱼᱟ᱾ ᱡᱟᱦᱟ ᱫᱚ ᱱᱚᱰᱮ "ᱦᱟᱴ" ᱢᱮᱱᱛᱮ ᱵᱟᱲᱟᱭᱚᱜᱼᱟ᱾ ᱱᱚᱰᱮ ᱟᱭᱢᱟ ᱞᱮᱠᱟᱱ ᱩᱛᱩᱛᱮᱭᱟᱜ ᱥᱟᱶ ᱫᱤᱱᱚᱢ ᱫᱤᱱ ᱵᱮᱵᱦᱟᱨᱚᱜᱠᱟᱱ ᱡᱤᱱᱤᱥ ᱠᱚ ᱧᱟᱢᱚᱜᱼᱟ᱾ ᱚᱠᱛᱚ ᱥᱟᱶ ᱥᱟᱶ ᱛᱮ ᱱᱚᱣᱟ ᱦᱟᱴ ᱨᱮᱱᱟᱜ ᱞᱟᱹᱠᱛᱤ ᱰᱷᱤᱨᱮᱱ ᱛᱮ ᱱᱚᱣᱟ ᱫᱚ ᱫᱤᱱᱚᱢ ᱦᱤᱞᱳᱜ ᱜᱮ ᱵᱟᱹᱭᱥᱟᱹᱜ ᱠᱟᱱᱟ᱾ ᱨᱟᱥᱡᱟᱛᱲᱟ ᱚᱠᱛᱚ ᱨᱮ ᱱᱚᱰᱮ ᱢᱤᱫ ᱢᱮᱞᱟ ᱦᱩᱭᱩᱜᱼᱟ᱾Mukhopadhyay Aditya, Birbhumer Mela, Paschim Banga , Birbhum Special Issue, February 2006, pp. 204-05,  Information & Cultural Department, Government of West Bengal.

ᱥᱮᱪᱮᱫ
ᱠᱤᱨᱱᱟᱦᱟᱨ ᱨᱮ ᱵᱟᱨᱭᱟ ᱩᱪᱪᱷᱚ ᱢᱟᱫᱫᱷᱚᱢᱤᱠ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ᱾ ᱱᱚᱣᱟ ᱠᱤᱱ ᱫᱚ 
᱑. ᱠᱤᱨᱱᱟᱦᱟᱨ ᱥᱤᱵᱽ ᱪᱚᱱᱫᱽᱨᱚ ᱩᱥᱩᱞ ᱵᱤᱨᱫᱟᱹᱜᱟᱲ
᱒. ᱠᱤᱨᱱᱟᱦᱟᱨ ᱛᱟᱨᱟᱯᱚᱫᱚ ᱢᱮᱢᱚᱨᱤᱭᱟᱞ ᱛᱤᱨᱞᱟᱹ ᱩᱥᱩᱞ ᱵᱤᱨᱫᱟᱹᱜᱟᱲ᱾

ᱯᱩᱭᱞᱩ ᱨᱮᱱᱟᱜ ᱫᱚ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱢᱟᱬᱮ ᱵᱤᱨᱫᱟᱹᱜᱟᱲ ᱠᱚ ᱢᱩᱫ ᱨᱮ ᱢᱤᱫ ᱴᱟᱝ ᱠᱟᱱᱟ᱾ ᱱᱚᱣᱟ ᱫᱚ ᱑᱘᱙᱕ ᱥᱮᱨᱢᱟ ᱨᱮ ᱥᱚᱨᱠᱟᱨ ᱡᱚᱢᱤᱫᱟᱨ ᱥᱤᱵᱽ ᱪᱚᱱᱫᱽᱨᱚ ᱥᱚᱨᱠᱟᱨ ᱟᱜ ᱮᱢᱟᱠᱟᱱ ᱡᱟᱜᱟ ᱨᱮ ᱵᱮᱱᱟᱣ ᱦᱩᱭ ᱟᱠᱟᱱᱟ᱾ ᱩᱱᱤ ᱨᱮᱱ ᱯᱮᱭᱟ ᱜᱤᱫᱽᱨᱟᱹ ᱥᱚᱛᱭᱮᱥ ᱪᱚᱱᱫᱽᱨᱚ ᱥᱚᱨᱠᱟᱨ, ᱥᱩᱨᱮᱥ ᱪᱚᱱᱫᱽᱨᱚ ᱥᱚᱨᱠᱟᱨ ᱟᱨ ᱥᱚᱭᱵᱮᱥ ᱪᱚᱱᱫᱽᱨᱚ ᱥᱚᱨᱠᱟᱨ ᱱᱚᱣᱟ ᱵᱤᱨᱫᱟᱹᱜᱟᱲ ᱵᱮᱱᱟᱣ ᱠᱟᱛᱮᱡ ᱟᱡᱟᱜ ᱠᱩᱠᱢᱩ ᱠᱚ ᱯᱩᱨᱟᱹᱣ ᱞᱮᱫᱟ᱾ ᱱᱚᱣᱟ ᱵᱤᱨᱫᱟᱹᱜᱟᱲ ᱨᱮ ᱟᱭᱢᱟ ᱧᱩᱛᱩᱢᱟᱱ ᱢᱟᱹᱱᱢᱤ ᱠᱚ ᱯᱟᱨᱦᱟᱣ ᱞᱮᱱᱟ᱾ ᱱᱩᱠᱩ ᱠᱚ ᱫᱚ ᱫᱮᱵᱽᱱᱟᱛᱷ ᱫᱟᱥ (ᱡᱟᱦᱟᱭ ᱫᱚ ᱱᱮᱛᱟᱡᱤ ᱨᱮᱱ ᱜᱚᱨᱚᱭᱤᱡ ᱮ ᱛᱟᱦᱮ ᱠᱟᱱᱟ), ᱯᱨᱚᱬᱚᱵᱽ ᱢᱩᱠᱷᱟᱨᱡᱤ (᱒᱐᱑᱒ - ᱒᱐᱑᱗ ᱨᱮ ᱥᱤᱧᱚᱛ ᱨᱮᱱ ᱨᱟᱥᱴᱨᱚᱯᱚᱛᱤ), ᱢᱤᱱᱟᱞ ᱴᱷᱟᱠᱩᱨ ᱮᱢᱟᱱ᱾

ᱠᱤᱨᱱᱟᱦᱟᱨ ᱟᱨ ᱚᱱᱟ ᱟᱰᱮᱯᱟᱥᱮ ᱠᱚᱨᱮᱱᱟᱜ ᱥᱚᱨᱠᱟᱨᱤ ᱜᱚᱨᱚᱥᱚᱦᱮᱫ ᱯᱨᱟᱭᱢᱟᱨᱤ ᱵᱤᱨᱫᱟᱹᱜᱟᱲ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ

᱑. ᱠᱤᱨᱱᱟᱦᱟᱨ ᱡᱩᱱᱤᱭᱚᱨ ᱵᱮᱥᱤᱠ ᱥᱠᱩᱞ᱾

᱒.ᱩᱛᱛᱟᱹᱨ ᱠᱤᱨᱱᱟᱦᱟᱨ ᱯᱨᱟᱭᱢᱟᱨᱤ ᱥᱠᱩᱞ᱾

᱓. ᱠᱤᱨᱱᱟᱦᱟᱨ ᱱᱚᱵᱤᱱ ᱪᱚᱱᱫᱽᱨᱚ ᱥᱢᱤᱨᱛᱤ ᱯᱨᱟᱭᱢᱟᱨᱤ ᱥᱠᱩᱞ᱾

᱔. ᱠᱤᱨᱱᱟᱦᱟᱨ ᱞᱚᱠᱠᱷᱤᱢᱟᱛᱟ ᱯᱨᱟᱭᱢᱟᱨᱤ ᱥᱠᱩᱞ᱾

᱕. ᱯᱟᱨᱳᱛᱟ ᱯᱨᱟᱭᱢᱟᱨᱤ ᱥᱠᱩᱞ᱾

᱖. ᱢᱟᱦᱮᱥᱜᱨᱟᱢ ᱯᱨᱟᱭᱢᱟᱨᱤ ᱥᱠᱩᱞ᱾

᱗. ᱱᱤᱢᱨᱚᱦᱟ ᱯᱨᱟᱭᱢᱟᱨᱤ ᱥᱠᱩᱞ᱾

᱘. ᱥᱚᱝᱠᱷᱚ'ᱥ ᱥᱠᱩᱞ᱾

ᱧᱩᱛᱩᱢᱟᱱ ᱢᱟᱹᱱᱢᱤ

ᱦᱚᱲᱢᱚᱥᱟᱶᱟᱨ

ᱟᱨᱦᱚ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ